Penaeidae

se tekst

**Penaeidae** er en familie av reker.

De fleste lever på grunt vann i havet i tropiske og subtropiske strøk. Omtrent tre fjerdedeler av artene er begrenset til det indopasifiske området. Det eneste arten i norske farvann er den oseaniske *[[Funchalia woodwardi]]*, som er en tilfeldig gjest i nordlige deler av Nordsjøen.

Penaeidae er den økonomisk mest viktige rekefamilien, og det drives fiske og oppdrett av mange av artene. De såkalte tigerrekene eller kongerekene tilhører familien. I mange asiatiske land drives det storstilt oppdrett av slike reker, som eksporteres frosne til Nord-Amerika, Europa og Japan. De to betydeligste artene i akvakultur er *[[Penaeus monodon]]* og *[[Litopenaeus vannamei]]*.

## Slekter
De Grave et al. (2009) angir følgende slekter i familien Penaeidae. Utdødde slekter er merket med et kors (†). Artsantall er angitt i parentes etter slektsnavnet.

* † *[[Albertoppelia]]* (1)
* *[[Alcockpenaeopsis hungerfordii|Alcockpenaeopsis]]* (1)
* † *[[Ambilobeia]]* (1)
* † *[[Antrimpos]]* (15)
* *[[Arafurapenaeopsis arafurica|Arafurapenaeopsis]]* (1)
* *[[Artemesia longinaris|Artemesia]]* (1)
* *[[Atypopenaeus]]* (5)
* *[[Batepenaeopsis]]* (2)
* † *[[Bombur (zoologi)|Bombur]]* (2)
* † *[[Bylgia]]* (4)
* † *[[Carinacaris teruzzii|Carinacaris]]* (1)
* † *[[Cretapenaeus berberus|Cretapenaeus]]* (1)
* † *[[Drobna deformis|Drobna]]* (1)
* † *[[Dusa]]* (5)
* *[[Farfantepenaeus]]* (8)
* *[[Fenneropenaeus]]* (6)
* *[[Funchalia]]* (6)
* *[[Ganjampenaeopsis uncta|Ganjampenaeopsis]]* (1)
* † *[[Hakelocaris vavassorii|Hakelocaris]]* (1)
* *[[Heteropenaeus longimanus|Heteropenaeus]]* (1)
* *[[Holthuispenaeopsis atlantica|Holthuispenaeopsis]]* (1)
* † *[[Ifasya]]* (2)
* *[[Kishinouyepenaeopsis]]* (4)
* † *[[Koelga]]* (2)
* † *[[Libanocaris rogeri|Libanocaris]]* (1)
* *[[Litopenaeus]]* (5)
* † *[[Longichela orobica|Longichela]]* (1)
* † *[[Longitergite]]* (1)
* † *[[Macropenaeus incertus|Macropenaeus]]* (1)
* *[[Macropetasma africana|Macropetasma]]* (1)
* *[[Marsupenaeus japonicus|Marsupenaeus]]* (1)
* *[[Megokris]]* (9)
* *[[Melicertus]]* (8)
* *[[Metapenaeopsis]]* (74)
* *[[Metapenaeus]]* (28)
* † *[[Microchela rostrata|Microchela]]* (1)
* † *[[Micropenaeus tenuirostris|Micropenaeus]]* (1)
* *[[Mierspenaeopsis]]* (4)
* *[[Parapenaeopsis]]* (13)
* *[[Parapenaeus]]* (14)
* *[[Pelagopenaeus balboae|Pelagopenaeus]]* (1)
* *[[Penaeopsis]]* (7)
* *[[Penaeus]]* (3 + 18†)
* *[[Protrachypene precipua|Protrachypene]]* (1)
* † *[[Pseudobombur nummuliticus|Pseudobombur]]* (1)
* † *[[Pseudodusa frattigianii|Pseudodusa]]* (1)
* † *[[Rauna angusta|Rauna]]* (1)
* † *[[Rhodanicaris depereti|Rhodanicaris]]* (1)
* *[[Rimapenaeus]]* (4)
* † *[[Satyrocaris cristatus|Satyrocaris]]* (1)
* *[[Tanypenaeus caribaeus|Tanypenaeus]]* (1)
* *[[Trachypenaeopsis]]* (3)
* *[[Trachypenaeus]]* (2)
* *[[Trachysalambria]]* (9)
* † *[[Tzeltalpenaeus]]* (1)
* *[[Xiphopenaeus kroyeri|Xiphopenaeus]]* (1)
* † *[[Zoquepenaeus]]* (1)

Det er 226 nålevende arter i Penaeidae, og i tillegg er det kjent 67 utdødde arter. De fleste utdødde artene er fra mesozoikum.

Den artsrike slekten *Penaeus* ble i 1997 splittet opp slik at *Farfantepenaeus*, *Fenneropenaeus*, *Litopenaeus*, *Marsupenaeus* og *Melicertus* ble egne slekter. De Grave et al. følger dette, men oppsplittingen er sterkt omstridt, og mange regner fortsatt alle disse artene til *Penaeus*.

I 2011 ble en annen artsrik slekt, *Parapenaeopsis*, spilttet opp og fordelt på åtte slekter. Denne oppsplittingen er innarbeidet i oversikten ovenfor.

To nye fossile slekter, *Zoquepenaeus* og *Tzeltalpenaeus*, fra sen kritt i Mexico ble beskrevet i 2013. De er tatt med i oversikten ovenfor.

Molekylærgenetiske analyser viser at familien Sicyoniidae er en delgruppe av Penaeidae. Det kan derfor være nødvendig å splitte dagens Penaeidae i tre familier.

## Referanser


## Eksterne lenker
* 
* de Grave, Sammy, et. al., «A classification of living and fossil genera of decapod crustaceans», i: *Raffles Bulletin of Zoology*. Suppl. 21, 2009, side 1–109

* Fossilworks – family Penaeidae